
Győrszentmárton szovjet megszállása: A szovjet megszállás során megtörtént hadi események Győrszentmárton területén és a szovjet hadsereg viselkedése Győrszentmárton lakosságával, illetve annak viszonya a megszálló hadsereghez

A kutatás bemutatja, hogy hogyan történt Győrszentmárton a mai Pannonhalma területének és az ezen a területen elhelyezkedő Pannonhalmi Főapátásg megszállása az oroszok által a második világháborúban. A kutatás alapvetően azért született meg, mert a településnek és ma már világörökségnek számító apátságnak a története a második világháborúban nem volt kikutatva.
A kutatás bemutatja, hogy a nyilas hatalom átvétel után milyen lehetőségei volt a falunak, hogy felkészüljön az orosz hadsereg megérkezésére és ezeknek a lehetőségeknek a fényében milyen intézkedéseket hajtottak végre.  A főapátság szempontjából is sikerült feltárni, hogy ott hogyan, milyen intézkedésekkel készültek a frontátvonulásra. 
A kutatás bemutatja, hogy milyen harci események történtek a falu területén. Már ismert harci cselekedetekről pedig sikerült kétséget kizáróan bebizonyítani, hogy azok nem úgy történtek, ahogy szakirodalmak évtizedeken keresztül bemutatták.
A megszállás tekintetében fény derítettem orosz háborús bűntettekre, és arra, hogy az emberéletekben okozott kár erősen valószínű, hogy drámaian több, mint amit a halotti anyakönyvek tartalmaznak. A kutatás képet ad arról, hogyan viselkedtek a megszálló katonák a lakossággal szemben és azt, hogy milyen következményei voltak a falu és a főapátság életében annak, hogy a falu idegen katonák hatalma alá került. A frontátvonulása utáni időszakokról is sikerült képet alkotni, hogy  milyen körülmények között kellett élnie egy akkori győrszentmártoni lakosnak.
Ezeket a most felkutatott eseménysorokat eddig homály fedte, ezért is nagy öröm számomra, hogy sikerült egy kimagasló szellemi és kulturális örökségnek a második világháborús történetét felkutatni.



